Østenfor sol og vestenfor måne

Østenfor sol og vestenfor måne er et undereventyr (eventyr med magiske eller overnaturlige innslag) som ble gjenfortalt av Peter Christen Asbjørnsen i Norske Folkeeventyr Anden Deel fra 1844, Asbjørnsen og Moes Østenfor sol og vestenfor måne (rettet av Kjell Nedrelid 1994) der det var sammenstilt av varianter nedtegnet av Jørgen Moe og Asbjørnsen selv etter reiser på Ringerike og i Telemark.Store norske leksikon om «Østenfor sol og vestenfor måne» (fri sitatlisens)

Type og varianter
Østenfor sol og vestenfor måne tilhører samme type som Kvitebjørn kong Valemon, som er en variant av eventyret. Det er et av de mest populære eventyrene i Norge, og finnes i omkring 70 opptegnelser. Østenfor sol og vestenfor måne er kanskje det best kjente av alle eventyr i det eurasiske eventyrområdet, der det er kjent allerede fra 100-tallet. Internasjonalt blir det oftest kalt Amor og Psyke. Den svenske varianten kalles Prins Hatt under jorden.

Historien om ungjenta og isbjørnen, en omskapt konge eller prins, har kommet i mange versjoner. Eventyret har også inspirert en rekke bokkunstnere og illustratører. Galleriet under viser noen illustrasjoner til Østenfor sol og vestenfor måne.

Tegninger av Otto Sinding (1842–1909) gravert av Hans Hansen (1855–1930) til Norske folke- og huldre-eventyr utgitt 1879.

Tegninger av Henry Justice Ford (1860–1941) til Blue Fairy Book fra 1889.

Tegninger av Kay Nielsen til East of the Moon and West of the Sun fra 1914.East of the Moon and West of the Sun (1914/1922)

Annet
En dramatisert versjon for barn skrevet av Sigrid Undset i 1927 ble utgitt posthumt i 1960.Sigrid Undset: Østenfor sol og vestenfor maane : Barnedramatikk (1960)Sigrid Undset: Østenfor sol og vestenfor måne (1972) 

Eventyrnavnet forekommer ellers i flere boktitler og annet, deriblant i Jonas Lies Østenfor Sol, vestenfor Maane og bagom Babylons Taarn! fra 1905.Jonas Lie: Den fremsynte ; Østenfor sol, vestenfor måne og bakom Babylons tårn! : streif på jaktgebet (samleutgave 1970) Østenfor sol og vestenfor måne var også tittelen på ei bok med fortellinger skrevet av Nordahl Rolfsen og utgitt i 1922.Nordahl Rolfsen: Østenfor sol og vestenfor måne (Gyldendal 1922)  Det var i tillegg blant annet navnet på en serie underholdningsromaner skrevet av M. M. Kaye og utgitt av Fredhøis forlag på 1980-tallet.M. M. Kaye: Østenfor sol og vestenfor måne. 1 : Vindenes palass (1986) Synnøve Eriksen har også skrevet en romanserie som hun har kalt Østenfor sol. Samme navn hadde ei norsk visejazzgruppe.

Se også
 Kvitebjørn kong Valemon, en variant av eventyret

Referanser

Eksterne lenker
 Gunvald Hermundstad: Østenfor sol og vestenfor måne : psykoanalytiske tolkninger av nordiske og germanske eventyr, sagn og myter (Spartacus, 1995)

Kategori:Norske folkeeventyr